open-index/open-wikipedia-markdown huggingface dataset:
Ferdselsforbud

**Ferdselsforbud** er en type områdevern som kan reguleres på punktobjekter som av miljø- eller kulturminnehensyn skal vernes helt mot ferdsel og besøkende. På fastlandet er det ferdselsforbud i fuglereservatene i hekkesesongen for sjøfuglene fra 15. april til 15. juli, normalt med en minste sjøavstand på 50 meter. Bøtene man får ved overtredelse er (2011) normalt på 3.000 - 5.000 kroner. Det er også omfattende ferdselsforbud på Svalbard, hvor 15 fuglereservater pluss 13 andre steder, øyer eller øygrupper har totalt ferdselsforbud enten deler av året, eller helårlig. Ferdselsforbudet på Svalbard er fastsett med hjemmel i Svalbardmiljøloven av 2001. Ferdselsforbudet på Kong Karls Lander det mest omfattende og gjelder hele øygruppen, fastsatt ved egen forskrift. 

Det kan dessuten fastsettes ferdselsforbud på puntksteder hvor det er sjeldne, hekkende fugler, eller eventuelt farlige rovdyr er observert og kan utgjøre en fare for turgåere. Videre kan f.eks Kystverket fastsette ferdselsforbud på og rundt skipsvrak for å unngå oljesøl, med hjemmel i Havne- og farvannsloven.

Dessuten fastsetter Forsvaret normalt ferdselsforbud på militært område, inklusive et omkringliggende område på 200 meter.

Tabellen nedenfor gjengir steder med generelt ferdselsforbud, med informasjon om hvilke perioder av året forbudet gjelder, og hvor lang minste sjøavstand som har ferdselsforbud, målt fra land ved lavvann:

## Områder med ferdselsforbud (fra nord mot sør)

## Se også
*Verneområder på Svalbard

## Referanser
Mario Götze

**Mario Götze** (født 1992) er en tysk fotballspiller som spiller for Eintracht Frankfurt.

Han ble verdensmester for Tyskland i 2014 og har vært en av Bundesligaens beste midtbanespillere. Det tyske fotballforbundets tekniske direktør Matthias Sammer kalte ham i 2010 «en av de beste talentene som vi noensinne har hatt».

Felix Götze er broren hans.

## Karriere
Götze er et produkt av Dortmunds ungdomsakademi, han kom inn i klubben som åtteåring. Han gjorde sin Bundesliga-debut den 21. november 2009 i en 0–0-kamp mot FSV Mainz 05, Götze kom inn som innbytter for Jakub Błaszczykowski i det 81. minutt. I løpet av 2010/2011-sesongen
i Bundesligaen, forfremmet Borussia Dortmund-trener Jürgen Klopp; Mario Götze til førstelaget, siden Shinji Kagawa hadde lidd en skade og ikke var i stand til å spille for resten av sesongen. Götze tok sjansen og var en viktig brikke i veien mot seriegull for Borussia Dortmund. Han scoret seks mål og hadde 15 målgivende.

Den 23. april 2013 bekreftet Dortmund at Götze har signert for Dortmunds tyske rival, Bayern München.

### Landslagskarriere
Etter han hadde gått gradene gjennom flere ungdomslag, debuterte Mario Götze for  mot , den 17. november 2010, da han kom inn i det 78. minutt i en målløs kamp, der han erstattet hans lagkamerat på Borussia Dortmund Kevin Großkreutz og ble den yngste tyske landslagsspilleren siden Uwe Seeler. Götze og André Schürrle som kom på samtidig, er de to første tyske spillerne som ble født i et gjenforent Tyskland. Mario Götze gjorde sin andre opptreden for landslaget i en vennskapskamp mot Italia den 9. februar 2011.

Götze sitt første mål for Tyskland kom mot Brasil 10. august 2011. 19 år og 68 dager ble han den yngste målscoreren for det tyske landslaget i etterkrigstiden, sammen med Klaus Stürmer som scoret i debuten mot Frankrike den 16. oktober 1954. Götze fikk sin turneringsdebut i fotball EM 2012 etter at han ble byttet inn i kampen mot  i kvartfinalen.

I VM-finalen 2014 scoret han i andre ekstraomgang det avgjørende 1-0 målet og gjorde  til verdensmestere i kampen mot  .

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2022 i Qatar.

## Meritter
;Borussia Dortmund
* Bundesliga (2): 2010–11, 2011–12
* DFB-Pokal (1): 2011–12

;Bayern München
* UEFA Super Cup (1): 2013

;Tyskland
* U17-EM (1): 2009
* VM i fotball 2014
## Referanser


## Eksterne lenker
* 
* 
* 
*
Elmer Bernstein

**Elmer Bernstein** (1922–2004) var en amerikansk komponist og dirigent kjent for sin filmmusikk.

## Karriere
Over en karriere som strakte seg femti år, komponerte Bernstein musikk for hundrevis av film- og TV-produksjoner. Hans verker inkluderer musikk til filmer som *[[De syv uovervinnelige]]* (1960), *[[De ti bud (film)|De ti bud]]* (1956), *[[Den store flukten]]* (1963), *[[Drep ikke en sangfugl (film)|Drep ikke en sangfugl]]* (1962) og *[[Ghostbusters – Spøkelsesligaen]]* (1984). Han fikk 14 Oscar-nominasjoner i løpet av karrieren og ble nominert minst en gang per tiår fra 1950-tallet til 2000-tallet, men den eneste gangen han vant var for filmen *[[Moderne Millie]]* (1967). Han vant også to Golden Globe og ble nominert til to Grammy Awards. Bernsteins filmmusikk i *De syv uovervinnelige* ble kåret til tidenes 8. beste filmlydspor fra USA av det amerikanske filminstituttet. Lydsporet i *Drep ikke en sangfugl* ligger på 13.-plass.

Sammen med mange andre skuespillere, artister og produsenter i Hollywood ble Bernsteins arbeid sensurert under Joseph McCarthys styre i 1950-årene. Arbeidet ble ikke forbudt på denne tiden, men han ble holdt vekk fra større prosjekter på grunn av hans sympati for venstreorienterte politikere, og han måtte ofte jobbe på filmer med lavere budsjett. Bernstein var professor ved University of Southern California Thornton School of Music.

Bernstein har også vunnet Western Heritage Awards for *De syv uovervinnelige* (1960) og *The Hallelujah Trail* (1965). I 1963 vant Bernstein en Emmy Award for musikken i dokumentarfilmen *[[The Making of The President: 1960]]* (1963). Han har også fått ærespriser fra Academy of Motion Picture Arts and Sciences (AMPAS) og American Society of Composers, Authors and Publishers (ASCAP). Bernstein døde i søvne i sitt hjem i California i august 2004, 82 år gammel.

## Referanser


## Eksterne lenker
* 
* 
* SWF movie with soundtracks
* Discography at SonyBMG Masterworks
* Fan website
* BernsteinWest.com
* Meatballs Movie Website
Enrique Molina

**Enrique Molina** (født 1943 på Cuba, død 2021) var en cubansk skuespiller, med roller på film og TV.

Molina sluttet seg til det teaterselskapet «de Conjunto Dramático de Oriente» i 1982. I 1968 begynte han å jobbe på TV, frem til han i 1970 flyttet til Havanna. Molina opptrådte i flere teater-oppsetninger, cubanske radio-og TV-programmer og i flere filmer. Han blir ofte beskrevet som en typisk karakterskuespiller.

## Referanser


## Eksterne lenker
*
DS «Audun»

**DS «Audun»** var et lasteskip bygget ved Stavanger Støberi & Dok med byggenummer 88. Hun ble levert til Jens Marcussen på Askerøya i februar 1925. Skipet hadde flere navn og eiere før det ble hugget i Tyskland i 1963.

## «Audun»
*1925: februar: Levert som DS «Audun» til Jens Marcussen på Askerøya.
*1940: Overtatt av Nortraship.
*1940: Konvoifart i Storbritannia.
*1943: Konvoifart i Middelhavet.

## «Hera»
*1952: Solgt til Rederi A/B Hera ved Karl Kåhre, Mariehamn, Finland.

## «Furuskär»
*1957: Solgt til Rederi A/B Houtskär ved Laivas OY Aura Sh.AB, Åbo, Finland. Omdøpt «Furuskär».
*1963: august: Solgt til Lübeck Tyskland for hugging

## Kilder
*
*«Audun» www.warsailors.com
*Erling Jensen: *Stavanger Støberi & Dok*, 2008 ISBN 9788292309568

## Eksterne lenker
* 
* 
* Stavanger Støberi & Dok 
* Foto Digitalt Museum
Halvor Holter

**Halvor Holter** (født 29. september 1969) er en norsk musiker.

Han er best kjent som keyboardist i Babel Fish. Han har også samarbeidet med artister som Conception, Maria Mittet, Di Derre, M2M og Maria Arredondo. I 2006 dro han på turné med Di Derre. 
## Diskografi
### Babel Fish
* *[[Babel Fish (album)|Babel Fish]]* (1998)
* *[[Coming Up for Air]]* (2002)
* *[[Come Closer - The Best of Babel Fish]]* (2011)
### Andre deltagelser
* LoMsk: *[[Song om ei segn]]* (1994)
* Di Derre: *[[Gym (album)|Gym]]* (1996)
* Conception: *[[Flow (album)|Flow]]* (1997)
* Hjerterknekt: *[[Hjerterknekt (album)|Hjerterknekt]]* (1997)
* *[[Absolute Music 25]]* (1998)
* *[[Hit Therapy]]* (1999)
* *[[Absolute Radio]]* (2000)
* M2M: *[[Shades of Purple]]* (2000)
* *[[Absolute Music 40]]* (2002)
* *[[United - Musikken fra Filmen]]* (2003)
* *[[Idol 2004]]* (2004)
* Maria Haukaas Storeng: *[[Breathing]]* (2004)
* Maria Arredondo: *[[For a Moment]]* (2007)
* Melodi Grand Prix 2011'' (2011)

## Eksterne lenker
*
Simon Malm

**Simon Malm** (født 27. februar 1973) er en norsk musiker.

Han er best kjent som bassist i Babel Fish hvor han har vært siden 1995. Han har også samarbeidet med Maria Arredondo på albumet *[[For a Moment]]* sammen med de resterende medlemmene i Babel Fish.
## Diskografi
* Babel Fish: *[[Babel Fish (album)|Babel Fish]]* (1998)
* Babel Fish: *[[Coming Up for Air]]* (2002)
* Maria Arredondo: *[[For a Moment]]* (2007)
* Babel Fish: *[[Come Closer - The Best of Babel Fish]]* (2011)
Othón P. Blanco (Quintana Roo)

**Othón P. Blanco** er en kommune sør i den meksikanske delstaten Quintana Roo. I 2010 hadde den 244&nbsp;553 innbyggere. I 2011 blei Bacalar kommune skilt ut fra Othón P. Blanco, så innbyggertallet er nå lavere. Kommunens administrasjonssentrum er Chetumal, som også er delstatshovedstad. Kommunen grenser til Bacalar kommune i nord, delstaten Yucatán i vest, landet Belize i sør, og Det karibiske hav i øst.

## Referanser


## Eksterne lenker
*
Kaare Bache

**Kaare Bache** (1898&ndash;1978) var en norsk friidrettsutøver fra Oslo som spesialiserte seg innen mangekamp og hopp. 

Bache vant 11 norgesmesterskap og ble tildelt kongepokalen i 1921 etter seier tikamp og 3.-plass i tresteg. Samme år vant han også NM innendørs i lengde uten tilløp med 3,17&nbsp;meter og høyde uten tilløp med 1,534 meter 17. april 1921. Han slo da sin egen norske og skandinaviske rekord satt i mars samme år. Hans andre seier kom i lengde uten tilløp med 3,17 meter. I 1924 forbedret han nok en gang den norske rekorden i høyde uten tilløp, nå med 1,558 meter. I 1925 vant han kongepokalen for andre gang for mesterskapsrekord i tresteg og seier i lengde uten tilløp.

Han flyttet også den norske rekorden i lengde uten tilløp fire ganger. Først to ganger i 1919 til 3,245, deretter syv år senere, i 1926, flyttet han først sin egen rekord til 3,25 meter og deretter to uker senere til 3,29 meter.

Under Sommer-OL 1920 i Antwerpen deltok Bache i tresteg, men kom ikke videre fra kvalifiseringen.

## Medaljer i norske mesterskap

## Referanser




## Eksterne lenker
*
Probérstein

**Probérstein** eller **prøvestein** (engelsk *touchstone*) er en svart kiselholdig stein beslektet med flint og har i århundrene vært en populær metode for å teste og prøve renheten i gull og sølv ved å streke gull mot probérstein. En slik stein har en finmalt, kornet overflate som mykt metall som gull og sølv etterlater et synlig spor. 

Å tegne en linje med gull mot en probérstein vil etterlate seg et synlig spor. Ettersom ulike legeringer av gull har forskjellig farger vil en ukjent gullprøve bli sammenlignet med prøver av kjent ren gullinnhold. Denne metoden har vært benyttet siden oldtiden. I moderne tid kan ytterligere prøver gjøres. Sporet av gull vil reagere forskjellig på bestemte konsentrasjoner av salpetersyre eller kongevann, og således identifisere gullets kvalitet. Således  er 24 karat (renhet) gull ikke påvirket, men 14 karat gull vil vise kjemisk aktivitet.

## Historie
Slike prøvesteiner har vært kjent siden oldtiden, og for arkeologer er funn av verktøy som probérstein, digler og lignende vitnemål om at det har vært et gull eller sølvsmie på funnstedet. Folket i Induskulturen hadde mellom 2600-1900 f.Kr. utviklet metallurgi, og arkeologer har avdekket probérstein med merker etter gull, en teknikk som fortsatt er i bruk i flere deler av India den dag i dag. Probérstein ble også benyttet i antikkens Hellas. Dens rolle i å introdusere en myntøkonomi ble undersøkt av vitenskapshistorikeren James Bruke i den andre episoden fra 1978 av hans fjernsynsserie *Connections* på BBC.

## Referanser


## Eksterne lenker
* How to Test Gold for Purity, prøve renheten i gull
* The Top 10 Methods of testing Silver, prøve renheten i sølv
De vandrende mursteinsarbeidere

**De Lippiske mursteinsarbeidere**, også kalt **de vandrende mursteinsarbeidere**, var sesongarbeidere fra fyrstedømmet Lippe, som i stedet for å forlate sine hjem for å arbeide i teglverk i det nordvestlige Tyskland, Nederland og Danmark. Arbeidsvandringen startet i Lippe på 1600-tallet, og fortsatte på 1700- og 1800-tallet. I 1865 var det 10 000 sesongarbeidende mursteinsarbeidere i Lippe.

Under rasjonaliseringen og mekaniseringen omkring 1900, forsvant behovet for denne yrkesgruppen raskt.
Tom Aleksandersen

**Tom Aleksander Aleksandersen** (født 8. juli 1971 i Trondheim) er en norsk styreformann i Tekst og Musikk AS og er sønn til trønderrockeren Åge Aleksandersen, som skrev Prudence-låten *«[[14 Pages]]»* til han etter at han ble født. Låten er en av Prudence og Åge Aleksandersens mest populære sanger.
Hollandgänger

**Hollandgänger** var aktører i arbeidsvandringer, sesongarbeidere fra forskjellige steder i Tyskland, som på grunn av den sosiale nøden etter trettiårskrigen, fra omkring 1650 til 1914, søkte seg til Nederland for å finne seg sesongbasert arbeid. Arbeidsinnvandrere til Vest- og Øst-Friesland ble kalt «frieslandgänger».

Sesongarbeidet utgjorde en del av det vesentlig større og omfattende nordsjøsystemet, og fra bestemte regioner i Westfalen og tilgrensende landsdeler pågikk den såkalte *[[Tatere|Töddenhandel]]*.
Diplometopon zarudnyi

***Diplometopon zarudnyi*** er en ormeøgle som er utbredt i ørkenområdene ved Den persiske golf.

Hodet er dekket av fire, eller av og til fem, store plater, og øynene er godt synlige. Kroppen har en lys farge med mange små, mørke flekker.

*Diplometopon zarudnyi* graver underjordiske ganger i sanddyner og i jorda rundt daddelpalmer. Arten er nattaktiv og påtreffes av og til i termitt- og maurkolonier. Om dagen gjemmer den seg dypt ned i jorda for å unngå heten, men om natta kommer den opp på marka. Her skifter den mellom å grave rett under overflaten og å gli oppe på sanden. Den sistnevnte bevegelsen utføres ved å spenne kroppen i S-form, og deretter skytes kroppen framover.

Arten er utbredt i Irak, Kuwait, sørvestre Iran, Bahrain, Qatar, De forente arabiske emirater, Saudi-Arabia og Oman.

## Litteratur
* 
* 
* 

## Eksterne lenker
* 
* ARKive – Zarudnyi’s worm lizard (''Diplometopon zarudnyi'')
* flicker – ''Diplometopon zarudnyi''
* CalPhotos - ''Diplometopon zarudnyi''
* YouTube - SaudiWildLifeTV ''Diplometopon zarudnyi''
Warstein

**Warstein** er en by i Kreis Soest i Regierungsbezirk Arnsberg i den tyske delstaten Nordrhein-Westfalen. 

Byen har et areal på 157,91 km² og en befolkning på 27&nbsp;170 innbyggere (31. desember 2010).

## Bilder

File:Haus Kupferhammer.jpg|Haus Kupferhammer
File:Lörmecketurm.jpg|Tårnet Lörmecketurm


## Referanser


## Eksterne lenker
*
Reidar Anderssen

**Reidar Carelius Anderssen** (1895&ndash;1956) var en norsk friidrettsutøver, som spesialiserte seg på mellom- og langdistanseløp. 

Anderssen representerte Idrettsklubben Tjalve i Oslo da han vant NM på 1500 meter i 1917. Han senket også den norske rekorden to ganger, først til 4.11,1 i august 1917, deretter til 4.10,3 i september 1919. I 1919 skiftet han klubb til SK Brann i Bergen. Det året vant han 1500 meter for andre gang, og i 1922 for tredje gang på den nye mesterskapsrekordtiden 4.06,0. Han vant også 5000 meter på ny mesterskapsrekord 15.53,7 og tok gullet på 10000 meter. Etter disse prestasjonenne ble han tildelt kongepokalen. 

## Medaljer i norske mesterskap

## Referanser
Soester Börde

**Soester Börde** er et historisk herskapsområde og et kulturlandskap i den midterste delen av Westfalen, mellom Sauerland i sør og Münsterland i nord. Området er overnasjonalt kjent for sine store mengder med jordarten løss, som gjør det til en særskilt fruktbar region, som i bonitering bare blir overgått av Magdeburger Börde.
Rullekake

**Rullekake** (også kalt **swissrull**) er en avlang sylinderformet kake med innrullet fyll.

Fyllet kan for eksempel bestå av syltetøy, krem, eplemos eller sjokolade. Kaken inneholder som regel egg, sukker, hvetemel og bakepulver. Kaken skjæres i skiver.

## Referanser


## Eksterne lenker
*
Stelarc

**Stelarc** (født **Stelios Arcadiou**, men skiftet navn i 1972) er en kypriotisk-australsk performancekunstner, som med sin kunst fokuserer på å utvide mulighetene til menneskekroppen. De fleste av hans performanceopptredener handler om konseptet at «menneskekroppen er foreldet». Frem til 2007 hadde han stillingen som Principal Research Fellow i Performance Arts Digital Research Unit ved Nottingham Trent University i Nottingham, England. Han er i dag professor i School of Arts ved Brunel University i West London.

## Performance
Stelarc sine særegne opptredener innebærer robotikk eller annen relativt moderne teknologi som på en eller annen måte er integrert med kroppen hans. I 25 forskjellige opptredener har han hengt seg i kroker, ofte med en av robotoppfinnelsene hans integrert. I en annen opptreden lot han kroppen bli fjernstyrt ved hjelp av elektroniske muskelstimulatorer koblet til internett. Han har også opptrådt med en tredje robot-arm, og en pneumatisk edderkopplignende seksbent gåmaskin som setter brukeren i sentrum av bena og gir dem mulighet til å kontrollere maskinen gjennom armbevegelser. Hans arbeider er blitt omtalt for sine evner til å trekke et bredere publikum, og det beste eksempelet på det var hans tillatelse fra et verdensomspennende publikum å logge seg inn på utstillingen og dermed få tilgang til eller kontroll over elektrodene som var hektet på kroppen hans.

## Referanser


## Eksterne lenker
* 
* 33 minute video interview with Stelarc
Akseli Pelvas

**Akseli Pelvas** (født 8. februar 1989 i Esbo) er en finsk fotballspiller som spiller for den finske klubben IFK Mariehamn

## Eksterne lenker
*
Denarius

**Denaren** (**denarius**. plur. **denarii**) fungerte som hovedsølvmynt i Romerriket.

Denaren ble første gang slått ca. 211 f.Kr. under republikken. Den bar verdiangivelsen X, dvs. en denar svarte til 10 as. Med tiden ble aes lettere, slik at forholdet mellom denar og as ble endret til 1:16 omkring 133 f.Kr.. Verdibetegnelsen XVI oppsto heretter på mynterne.

Også denarens vekt og renhet justeredes. Under Nero (54-68 e.Kr.) ble sølvinnholdet nedsatt fra 950 promille til 820 promille.

Under Septimius Severus (193-211 e.Kr.) falt sølvinnholdet til kun 500 promille, og denaren mistet dermed reelt sin betydning.

Enrindringer viser at keiserne hadde full kontroll med myntutstedningen og kunne dra fordel av et redusert edelmetalinnhold. 

Det gikk 25 denarer på én aureus (gullmynt).

I Frankrike ble denaren utmyntet inntil den karolingske keiseren Ludvig den frommes død. I latinske middelalderkilder blir denar brukt om den yngre myntenheten penning.

## Se også
* Aureus

## Referanser


## Eksterne lenker
*
Place des Terreaux

**Place des Terreaux** er en sentral plass i sentrum av Lyon i Frankrike, på halvøya Presqu'île mellom elvene Rhône og Saône. Plassen ligger ved foten av åsen Croix-Rousse i Lyons 1. arrondissement og er en del av det området som er oppført på UNESCOs liste over verdens kulturarv.

Ved plassen finnes i øst Lyon rådhus og i sør Kunstmuseet i Lyon. Den er utsmykket med skulpturen *Char triomphant de la Garonne* av Frédéric Auguste Bartholdi. Skulpturen er en kvinne som fører en kvadriga og forestiller elven Garonne og dens fire sideelver. Etter verdensutstillingen i 1889 ble skulpturen for dyr for Bordeaux og isteden kjøpt av borgermesteren i Lyon, Antoine Gailleton. 

## Eksterne lenker
*
DS «Gudrid»

**DS «Gudrid»** var et lasteskip bygget ved Stavanger Støberi & Dok i 1922 med byggenummer 89. Hun ble levert til Bachke & Co. i Trondheim i juni samme år. Skipet ble ved samme rederi frem til det ble tvangssluttet til Skipsfartsdirektoratet for hjemmefart. Skipet krigsforliste, men ble senere hevet og reparert. Det ble satt i fart og senere solgt flere ganger før det ble hugget i Italia i 1965.

## Historie
* 1922: juni: Levert som DS «Gudrid» Bachke & Co, Trondheim
* 1939: 21. desember: Avgikk Bergen i konvoi HN 5 og ankom Methil 24. desember 1939
* 1940: 28. februar: Avgikk Norge i konvoi HN 15 og ankom Methil 1. mars 1940
* 1940: 29. mars: Sluttet seg til konvoi ON 23 og ankommer Norge 31. mars 1940
* 1940: Innlemmet i hjemmeflåten
* 1945: 30. mars: Skipet bombet og senket av allierte fly i havnen ved Porsgrunn
* 1945: Hevet
* 1960: Solgt til Bulet-State Economics Enterprice, Sofia, Bulgaria. Omdøpt «Breza»
* 1964: Solgt til Etiopia og omdøpt «Harar»
* 1965: Hugget

## Krigsforlis
I tiden etter at den andre verdenskrig var erklært og frem til Norge ble invadert i april 1940, gikk «Gudrid» i flere konvoier mellom Norge og Storbritannia. «Gudrid» sluttet seg til konvoi ON 23 ved  Kirkwall  29. mars 1940 og ankom Norge 31. mars. Ved invasjonen 9. april 1940 lå «Gudrid» i Norge.

Hun ble tvangssluttet til Skipsfartsdirektoratet for hjemmefart, også kjent som hjemmeflåten. Hun seilte under hele krigen i hjemmeflåten, og lå i Porsgrunn havn 30. mars 1945. Under et alliert angrep ble flere fartøy senket, deriblant «Gudrid». Angrepet ble utført av fly fra Royal Air Forces Banff Strike Wing. «Gudrid» ble senere på året hevet og slept til Nylands mekaniske verksted for reparasjon.

## Kilder
*Erling Jensen: *Stavanger Støberi & Dok*, 2008, ISBN 9788292309568
* Warsailors – D/S Gudrid

## Eksterne lenker
* 
* Stavanger Støberi & Dok 
* Shipspotting - Gudrid
* Digitalmuseum.no - Gudrid
Christian Lykke

**Christian Lykke** (født 31. oktober 1974 i Trondheim) er en norsk forretningsmann.

Han har hovedfag i historie fra NTNU fra 2000 og deleksamener i statsvitenskap, filosofi og latin. Fra 2005 til 2012 var Christian Lykke administrerende direktør i familieselskapet I.K. Lykke, som eier dagligvarekjeden Bunnpris. Fra 2013 er han styreleder i handelsvirksomheten i konsernet, mens faren Trond Lykke inntil sin død var styreleder i eiendomsvirksomheten.

Lykke var medlem av Trondheim bystyre 2003–2007 og styremedlem i Trondheim Høyre.

Christian Lykke er dansk konsul i Trondheim.

Christian Lykke er oldebarn av både statsminister Ivar Lykke og statsråd Johan Cappelen.

## Referanser
Westfalia Hütte

**Westfalia Hütte** er en tidligere industribedrift i Lünen i Nordrhein-Westfalen. Bedriftens område er idag en del av en industripark.

## Eksterne lenker
* Bilder av Westfalia Hütte
VM i friidrett 2011 – Maraton kvinner

Øvelsen **Maraton damer** ved VM i friidrett 2011 fant sted 27. august i Daegu, Sør-Korea.

__NOTOC__
## Rekorder

## Medaljevinnere

## Resultater

} ||align=left| Dire Tune ||align=left|  || ||align=left|Diskvalifisert
|-
|  ||align=left| Lucia Kimani ||align=left|  || ||Fullførte ikke
|-
|  ||align=left| Alessandra Aguilar ||align=left|  || ||Fullførte ikke
|-
|  ||align=left| Aselefech Mergia ||align=left|  || ||Fullførte ikke
|-
|  ||align=left| Jemena Misayauri ||align=left|  || ||Fullførte ikke
|-
|  ||align=left| Epiphanie Nyirabarame ||align=left|  || ||Fullførte ikke
|-
|  ||align=left| Yuliya Ruban ||align=left|  ||  ||Fullførte ikke
|-
|  ||align=left| Kateryna Stetsenko ||align=left|  || ||Fullførte ikke 
|-
|  ||align=left| Tanith Maxwell ||align=left|  || ||align=left|Startet ikke
|}

## Eksterne lenker
* Maratonresultater på IAAF mesterskapsside
Puddelprosess

**Puddelprosess** er en metode for å fremstille jern og stål. Prosessen kom til anvendelse i Kina siden slutten av Ming-dynastiet (1368&ndash;1644), hvor jernmalm ble smeltet for å lage smijern av råjern  Denne prosessen var basert på kull. Under den industrielle revolusjon var puddelprosessen en av mange beslektede prosesser som ble utviklet i Storbritannia, for å erstatte tidligere trekull-baserte prosesser. Den ble oppfunnet av Henry Cort ved Funtley i Hampshire i 1783-84 og patentert i 1784.
Let’s Kill Hitler

"**Let's Kill Hitler**" er den åttende episoden av den sjette sesongen av den britiske science fiction TV-serien *[[Doctor Who]]*, og ble først sendt på BBC One og BBC America 27. august 2011. Det er den andre episoden av en to-episoders historie, som begynte med "A Good Man Goes to War"

## Handling
På vei for å finne Melody Pond krasjer Tardisen i Berlin fra 1930-tallet hvor Doktoren møter Adolf Hitler og noen skapninger kalt *Teselecats* som prøver å endre feil i fortiden.

## Forhåndsvisning
Forhåndsvisningen til "Let's Kill Hitler" ble presentert 15. august 2011. Amy ringer Doktoren og gir ham en beskjed på Tardisens telefonsvarer, hvor hun ber ham finne Melody og ta henne med hjem, siden han lovte henne dette. Amy ber Doktoren svare på telefonene. På slutten står Doktoren ved konsollene og ser urolig ut.

## Referanser
Mr. Big

**Mr. Big** er et amerikansk rock/pop metal-band som ble stiftet i Los Angeles i 1988. Deres største hit var «To Be With You» fra albumet *Lean Into It* (1991).

## Medlemmer
* Eric Martin – vokal
* Billy Sheehan – bassgitar
* Paul Gilbert – gitar

## Diskografi
* 1989: *Mr. Big*
* 1991: *Lean Into It*
* 1993: *Bump Ahead*
* 1996:	*Hey Man*
* 2000: *Get Over It*
* 2001: *Actual Size*
* 2011: *What If...*
* 2014: *...The Stories We Could Tell* 
* 2017: *Defying Gravity* 

## Referanser


## Eksterne lenker
* 
*
Chu-Han-striden

**Chu-Han-striden** (tradisjonell kinesisk: 楚漢春秋; forenklet kinesisk: 楚漢相爭; hanyu pinyin: *Chǔ Hàn Xiāngzhēng*) var en interregnumperiode i Kinas historie fra 206 til 202 f.Kr. som etterfulgte det kortvarige Qin-dynastiet etter dettes kollaps. Qín-dynastiet hadde i 221 forent Kina for første gang ved å erobre seks andre større stater, men på grunn av dynastiets undertrykkelse av folket brøt det ut opprør etter Qin Shihuangs død i 210. Etter å ha beseiret størsteparten av Qíns militære styrker i 207 i slaget ved Julu med en tallmessig underlegen hær, delte Xiang Yu, herskeren for Vestlige Chu, riket inn i de atten kongedømmer. Av disse var det to som kom til å utmerke seg i kampen for overherredømme i Kina: Vestlige Chu ledet av Xiang Yu og Han under lederen Liu Bang. I 206 overga den siste Qín-herskeren, Ziying, seg til Liu Bang, som ble den endelige slutten på Qín-dynastiets seksten år lange styre, og samme år okkuperte Liu Bang hovedstaden Xianyang.

I løpet av denne kortvarige perioden utkjempet også mindre herskere i de atten kongedømmene kriger mot hverandre uavhengig av hovedkonflikten mellom Chǔ og Hàn, som kom til å vare i fem år. I 206 inviterte Xiang Yu Liu Bei til en fest ved Hong-porten. Xiang Yu var da svært sjalu på Liu, som han mente hadde fratatt han æren ved å styrte Qín-dynastiet. Xiang forsøkte under festen å drepte Liu Bang, men mislyktes da Liu Bang unnslapp hjulpet av Zhang Liang, mens Xiang Yu fortsatte med å innta og ødelegge Xianyang. Med hjelp av sine dyktige rådgivere og generaler Han Xin, Zhang Liang og Xiao He fikk Liu Bang overtaket i krigen. Flere av disse rådgiverne, inkludert Han Xin, ble henrettet anklaget for forræderi av Liu Bang etter hans seier. Striden endte med en seier til Hàn etter slaget ved Gaixia, hvor Han Xin, som først hadde tjent Chǔ, fikk sine soldater til å omringe fienden og synge folkesanger fra Chǔ for å splitte opp fiendens styrker, som førte til at Xiang og hans hær trodde at deres hjemland hadde blitt erobret, og slik ble moralen deres svekket. Seieren over Chǔ førte til opprettelsen av Han-dynastiet, som med et kort avbrudd kom til å styre Kina i mer enn 400 år. 

Denne konflikten har blitt meget berømt i kinesisk kultur. For eksempel representerer de to sidene i xiangqi Hàn (rød) og Chǔ (svart), mens greseelva mellom disse heter «Chǔ-elva og Hàn-grensa». De to lederne Xiang Yu og Liu Bang har begge blitt berømte skikkelser i kinesisk historie, og mens Xiang Yu har blitt husket for sitt adelige opphav, militærstrategiske dyktighet og brutalitet mot sivile, hadde Liu Bang en enkel bakgrunn og var en karismatisk og smart leder som klarte å framstille se selv som god og rettferdig hersker. Flere kinesiske ordtak har også sitt opphav i denne striden.

## Litteratur
* Sima Qian (120 f.Kr): *[[Shiji]]*. Oversettelse av Burton Watson, tre bind (revidert i 1993), Columbia University Press. *Han Dynasty I*. bok 8, *The Basic Annals of the Emperor Gaozu*.
* Ban Gu et al.: *[[Hanshu]]*.
* Sima Guang: *[[Zizhi Tongjian]]*.
Katun

**Katun** (russisk: Катунь) er den viktigste elva i Altajfjellene i Russland. Elva er en av kildene til elva Ob.

Katun er 688 kilometer lang og har et nedbørfelt på . Elva springer ut fra isbreene på sørsiden av Belukhafjellet i republikken Altaj, nær grensen til Kasakhstan. Dette området er del av naturreservatet Katunskij i De gylne fjellene som står på UNESCOs verdensarvliste. Omtrent 19 km sørvest for Bijsk møter Katun elva Bija og danner Ob, rett over grensen til Altaj kraj.

Sent i november eller tidlig i desember fryser elva til for vinteren, og den blir isfri igjen tidlig eller i midten av april. Katun har flere sideelver, blant annet Argut, Tsjuja, Koksa og Sema. Elva er seilbar for skipsfart. 

## Galleri

Fil:Katun.jpg|Fra øvre del av elva.
Fil:Tyungur bridge.jpg|Bro over Katun ved landsbyen Tjungur.
Fil:Катунь Патмос.JPG|Nær landsbyen Tsjemal.
Fil:Si119 1986.JPG|Skipstrafikk i nedre del av elva.


## Se også
* Kutsjerlinskoje – naturlig dam i øvre del av Katun

## Referanser
Zhang Liang (Han)

**Zhāng Liáng** (tradisjonell kinesisk: 張良; forenklet kinesisk: 张良; hanyu pinyin, født 262 f.Kr., død 189/186 f.Kr.]), stilnavn **Zǐfáng** (子房), var en kinesisk militær leder og politiker under  Qin-dynastiet og i begynnelsen av Han-dynastiet. Han tjente under Liu Bang i Chu-Han-striden mot Xiang Yu og bidro til opprettelsen av Han-dynastiet. Derfor ble han en av *Det tidlige Han-dynastiets tre helter* ((漢初三傑), sammen med Han Xin og Xiao He. Som belønning for sin innsats under krigen fikk han tittelen *Marki Wencheng av Liu* (留文成侯) av Han Gaozu. Zhang Liang er avbildet i Wu Shuang Pu (無雙 譜, Oversikt over Uforlignelige Helter) av Jin Guliang.

## Referanser
Sankta Isabellas orden

**Sankta Isabellas orden** (portugisisk *Real Ordem da Rainha Santa Isabel*) er en  portugisisk orden innstiftet 4. november 1801 av prinsregent Johan, den senere kong Johan VI av Portugal, etter oppfordring fra hans kone, Charlotta Joakima av Bourbon. Hun var datter av kong Karl IV av Spania og Maria Luisa av Parma og etableringen av Sankta Isabellas orden kom som svar på innstiftelsen av den spanske Maria Luisa-ordenen, oppkalt etter dronning Charlotta Joakimas mor. Begge ordener er kun for kvinner og kalles dameordener. Sankta Isabellas orden har navn etter den hellige dronning Elisabet av Portugal, også kjent som Sankta Isabella. Ordenens statutter ble fastsatt av Charlotta Joakima 25. april 1804. Ordenen har én klasse og tildeles medlemmer av det portugisiske kongehus og kvinner fra høyadelen. Etter at Portugal i 1910 ble republikk, er ordenen ikke lenger forbundet med den portugisiske stat. Den eksisterer fortsatt som en dynastisk orden i huset Bragança.

## Insignier
Ordenstegnet for Sankta Isabellas orden har en oval gullmedaljong med krone over. Medaljongen har et motiv som viser Sankta Isabella gi almisser til en fattig. Medaljongen er omgitt av en krans av roser. Nederst finnes et blått bånd med mottoet «PAUPERUM SOLATIO» (*de fattiges trøst*). Reversen har innstifterens initialer samt ordenens navn. Ordenstegnet er opphengt i et rosa (lyserødt) bånd med hvit midtstripe. 

## Kilder
* Guy Stair Sainty: «The Royal Order of Saint Isabel» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage & Gentry, 2006, s. 817–818
Kutsjerlasjøen

**Kutsjerlasjøen** (russisk:  – *Ozero Kutsjerlinskoje*) er en innsjø i Altajfjellene i republikken Altaj i Russland. Innsjøen er en bresjø som ligger  meter over havet. Den danner et naturlig vannreservoar i Katunelva, nær elvas utspring. Innsjøen er omkranset av fjell som strekker seg opp mot  Maksimal dybde er 54,8 meter og gjennomsnittlig dybde 30 meter. 

Innsjøen er del av Katun naturreservat i De gyldne fjellene, som står på UNESCOs verdensarvliste. Det frekventeres av utrydningstruede dyrearter som snøleoparden, og er også et populært turområde. 

Brevannet som fyller innsjøen kan ofte ha en sterk turkis farge. I juli kan temperaturen i vannet stige opp mot 11&nbsp;°C, men nattefrost forekommer selv om sommeren. I innsjøen er det harr og regnbueørret.

## Referanser
Severina Vučković

**Severina Vučković** (født 21. april 1972, i Split, Jugoslavia, nå Kroatia) er blant annet kjent for at hun deltok i Eurovision Song Contest 2006 med sangen «Moja Štikla». Hun endte på 13.-plass. Hun begynte sin musikalske karriere i 1989.

## Album
* *Severina* – 1989
* *Dalmatinka* – 1993
* *Trava zelena* – 1995
* *Moja stvar* – 1996
* *Djevojka sa sela* – 1998
* *Paloma nera* – konsertalbum – 1999
* *Ja samo pjevam* – 1999
* *Pogled ispod obrva* – 2001
* *18 velikih hitova* – 2002
* *Virujen u te – Najbolje uživo* – 2002
* *Virujen u te* – DVD – 2003
* *Severgreen* – 2004
* *Moja štikla* – 2006
* *Zdravo Marijo* – 2008

## Singler
En del av de singler, enkeltsanger, som Severina kanskje er mest kjent for, er blant annet «Moja Štikla», «Gas Gas», «Lola» og «Brad Pitt (Noćni klub)».

## Referanser


## Eksterne lenker
* 
* 
* 
*
Collin (slekt)

**Collin** er navnet på en norsk slekt med røtter i den danske byen Kolding. Medlemmer av familien har innehatt flere betydningsfulle stillinger i Norge. På 17- og 1800-tallet var familien en sentral del i Trondheims handels- og embetsmiljø.

Den første Collin i Norge var bergassessor og kommersinspektør Jens Hanssen Collin (1651–1708.) Han flyttet til Trondheim som ung, og ble stamfar til slekten Collin i Norge. Jens Hanssen Collin slo seg raskt ned som en dyktig handelsmann, og hans familie ble snart en del av Trondheims overklasse. På denne tiden var Angell, Horneman og Collin de rådende familiene i byen.

## Kjente medlemmer
* Jens Hanssen Collin
* Hans Jenssen Collin 
* Niels Krog Collin

## Collin-krypten
I likhet med mange andre geistlige familier på 1700-tallet hadde Collin-familien eget gravkammer. Dette gravkammeret var plassert i krypten under Vår Frue kirke i Trondheim. Krypten var svært forseggjort, og med sine 34 kister var det den største familiekrypten i Trondheim.

## Slektsvåpen

Innvandreren Jens Hansen Collin førte et våpenskjold med i rødt et grønt palmetre under en gull sol. Fra midten av 1700-tallet er slektsvåpenet i rødt skjold en sølv palme, som hjelmtegn en sølv palme og som skjoldholder en naturfarget villmann med senket klubbe. Slektsmedlemmer har også brukt våpen i segl med et løvtre i stedet for palmen eller med en vind som blåser på palmen.

## Litteratur
* *[[Norsk Slektshistorisk Forening|Norsk Slektshisorisk Tidsskrift]]*, Bind VII side 311, Oslo 1940 og Bind XVI side 222, Oslo 1958
*Hans Cappelen: *Norske slektsvåpen*, Oslo 1969 (2. opplag 1976)

## Referanser
Songefjelltunnelen

**Songefjelltunnelen** er en 340 meter lang motorveitunnel på E18 ved Lillesand i Agder. Tunnelen har to løp og ble åpnet i 2009.

Den er en del av veiprosjektet «Nye E18 mellom Grimstad og Kristiansand» som ved detaljprosjekteringen i 2006 hadde en pris på 2,6 milliarder kroner. Tunnelen ble bygget av Agder OPS Vegselskap, dannet av Bilfinger Berger Project Investment (Tyskland) (50 %), E. Pihl & Søn AS (Danmark) (15 %) og  Sundt AS (35 %). Selskapet skal også drifte veistrekningen frem til 2034.

## Referanser


## Eksterne lenker
* OPS-prosjekt E18 Kristiansand - Grimstad 
* OPS-prosjekt E18 Kristiansand - Grimstad
Jens Hanssen Collin

**Jens Hanssen Collin** (født 8. november 1651 i Kolding, død 8. mars 1708 i Trondhjem) regnes som stamfar til slekten Collin i Norge. Han var bergamtsassessor, tollskriver  og handelsmann i Trondhjem.

## Liv og virke
### Bakgrunn
Han var sønn av rittmester Hans Jensen i Kolding, som tjente under kong Frederik III. Jens Hanssen Collin kom til Trondhjem som ung, og tok da navnet Collin som familienavn etter hjembyen Kolding. Han etablerte seg som handelsmann i Trondhjem. Det sies at Collin eide en hel tønne gull.

### Ekteskap og familie
Collin giftet seg 9. oktober 1679 med Karen Tønder. Hun var datter av sogneprest i Vår Frue kirke, Ole Christophersen Tønder og Maren Schelderup. Selv om Karen Tønder gjennom sitt ekteskap med Jens Hanssen Collin ble en velstående kvinne, sies hun å ha vært umåtelig pengegjerrig. Etter Collins død i 1708 giftet hun seg med en annen av Trondhjems velstående menn; Abraham Dreyer. Jens Hanssen Collin og Karen Tønder fikk flere barn. Blant dem var magistratspresident Hans Jenssen Collin og Maren Jensdatter Collin.

### Næringsdrivende
Jens Hanssen Collin kjøpte i 1689 Øvre Rotvoll gård. Året etter kjøpte han også Nedre Rotvoll. Gjennom sitt ekteskap med Karen Tønder ble han også eier av Ringve gård.

Collin gjorde det stort som skipsreder i Trondheim på slutten av 1600-tallet. Tidlig på 1700-tallet var han også nest største eier i Kvikne kobberverk.

## Død
Jens Hanssen Collin døde i Trondhjem. Han ble gravlagt på domkirkegården.

## Referanser


## Eksterne lenker
*
Velgjørenhetens orden (Det osmanske rike)

**Velgjørenhetens orden** (tyrkisk: *Şefkat Nişanı*) er en osmansk orden innstiftet 27. september 1878 av sultan Abd-ul-Hamid II, men allerede utdelt tidligere samme år. Ordenen ble etablert for å belønne kvinners humanitære innsats. Den regnes som en dameorden. Velgjørenhetens orden kunne tildeles innbyggere i Det osmanske rike, så vel som utenlandske kvinner. Ordenen ble avskaffet ved Det osmanske rikes fall i 1922.

## Inndeling
Velgjørenhetens orden er inndelt i tre grader:
*1. klasse
*2. klasse
*3. klasse

## Insignier
Ordenstegnet for Velgjørenhetens orden er en femtagget stjerne med sultanens tugra i midten. Ordenstegnenes motiv og utforming var grunnleggende lik for alle klasser, men var ulikt påkostet og hadde ulik størrelse.

1. klasse hadde to ordenstegn: En stjerne til å bære på brystet (eventuelt i kjede om halsen). Denne består av en rødemaljert femtagget gullstjerne med kuler i spissene og med diamantbesatte stråler samt kvister med grønne blader og røde edelstensblomster mellom spissene. Midtmedaljongen er i gull og har sultanens tugra. Medaljongen er omgitt av en grønn bord med ordene «INSANIYYET», «HAMIYYET» og «MU'AVENET» i arabiske bokstaver. Innskriften betyr veldedighet, oppofrelse og bistand. Videre hadde 1. klasse et ordenstegn til å bære i bånd over skulderen. Dette består også av en stjerne, men uten noe i vinklene mellom spissene. Stjernen er opphengt i båndet i et ledd utformet som en rødemaljert halvmåne og stjerne.

Ordenstegnet for 2. klasse er en mindre utgave av bryststjernen. Også denne er besatt med diamanter. Ordenstegnet for 3. klasse er en stjerne uten edelstener. Ordenstegnene for 2. og 3. klasse ble båret i sløyfe på brystet.

Ordensbåndet er hvitt med kantstriper i grønt, rødt og grønt.

## Tildeling
Velgjørenhetens orden var ment å belønne kvinners innsats for å hjelpe ofre for ulykker og katastrofer, samt innsats for å hjelpe soldater skadet på slagmarken. 
Den kunne tildeles innbyggere i Det osmanske rike, så vel som utlendinger. Det var ikke satt begrensninger på antall tildelinger av Velgjørenhetens orden.

I praksis ble ordenen også tildelt for andre typer fortjenstfull innsats, i diplomatisk sammenheng og som tegn på sultanens gunst. I 1911 var 23 av 33 prinsesser innehavere av ordenens 1. klasse. Ordenen ble tildelt utenlandske keiserinner, dronninger og prinsesser.

## Kilder
*Edhem Eldem: *Pride and Privilege. A History of Ottoman Orders, Medals and Decorations*, Istanbul: Ottoman Bank Archives and Research Centre, 2004, s. 258–267 og 270–271. ISBN 9759369281
Shadwell DLR-stasjon

**Shadwell DLR-stasjon** ligger mellom endestasjonene i City; Bank og Tower Gateway i vest, og Limehouse i øst. Shadwell jernbanestasjon ligger i underkant av 100 meters gange unna.

Stasjonens plattformer er på en viadukt over Watney Street, og ble åpnet 31. august 1987 som del av den første DLR-strekningen. 

Vanlig togfrekvens fra Shadwell utenom rushtid:

* 15 tog per time til Bank
* 6 tog per time til Tower Gateway
* 6 tog per time til Woolwich Arsenal
* 6 tog per time til Beckton
* 9 tog per time til Lewisham

|}
## Eksterne lenker
* Shadwell DLR Station Transport for London (Engelsk)

Kateg ori:Jernbanestasjoner åpnet i 1987
Thereseordenen

**Thereseordenen** (tysk: *Theresienorden*) er en bayersk orden innstiftet 12. desember 1827 av dronning Therese av Bayern, som var gift med kong Ludwig I av Bayern. Ordenen ble tildelt ubemidlede adelskvinner og regnes derfor som en dameorden. Etter at Bayerns siste konge døde i 1919 gikk Thereseordenen ut av bruk.

## Inndeling
Ordenen hadde én klasse, med to kategorier medlemskap: Ordinært medlemskap og æresmedlemskap. Med ordinært medlemskap fulgte en årlig pensjon. 

## Insignier
Ordenstegnet for Thereseordenen består av et hvitkantet blåemaljert malteserkors med kongekrone. I korsvinklene finnes to hvite og to blå spissruter. Disse er hentet fra Bayerns riksvåpen. Midtmedaljongen er hvit med en gyllen «T» omgitt av en grønn krans. 

Ordensbåndet er hvitt med en bred og en smalere lys blå stripe ved hver kant.

## Tildeling
Ordenen opptok ubemidlede og ugifte adelskvinner som medlemmer. Ved ekteskap eller bedret økonomisk stilling gikk ordensmedlemmet over fra ordinært medlemskap til æresmedlemskap. Ordenen hadde opprinnelig et begrenset medlemskap på tolv damer. Seks av disse fikk en årlig støtte på 300 gylden, mens de seks andre ble støttet med 100 gylden per år. Utenlandske adelskvinner kunne opptas som æresmedlemmer i ubegrenset antall.

## Kilder
*Gritzner, Maximilian: *Handbuch der Ritter- und Verdienstorden*, Leipzig, 1893, s. 34–35
DS «Asgerd»

**DS «Asgerd»** var et lasteskip bygget ved Stavanger Støberi & Dok i 1924 med byggenummer 87. Hun ble levert til Jens Marcussen, Askerøya oktober samme år. Skipet ble ved samme reder til det krigsforliste i 1940.

## Historie
* 1924:	oktober: Levert som DS «Asgerd» Jens Marcussen, Askerøya
* 1940:    Gikk i flere konvoier sen-vinter og vår.
* 1940:	september 24: Skipet forlot Methil, Skottland i konvoi OA219 til Sydney, Nova Scotia. Forsvant sporløst mellom 26. og 27. september med hele besetningen på 17 mann.

## Kilder
*Erling Jensen: *Stavanger Støberi & Dok*, 2008 ISBN 9788292309568
* Warsailors – D/S Asgerd
*Wrecksite.eu

## Eksterne lenker
* 
* Stavanger Støberi & Dok 
* Foto Digitalt Museum
Valutahandel

**Valutahandel** foregår i valutamarkedet - også kalt interbankmarkedet - og gir mulighet for at stater, virksomheter og privatpersoner kan kjøpe og selge valutaer. Ifølge Bis.org har markedet for valutahandel økt med 1,5 billioner amerikanske dollar per dag fra 2016 til 2019. Den den daglige omsetningen er nå 7,5 trillioner dollar (USD), noe som gjør valutamarkedet til det mest likvide markedet i verden. 

En rapport fra Valutamegler.no viser at derivater vokser raskest, mens både valutaswap og CFD-er nå slår tradisjonell spothandel. Det har tradisjonelt sett vært banker, store virksomheter og lignende, som har hatt adgang til valutamarkedet, hvilket primært skyldes høye minimumstransaksjoner. Siden 2004 har volumet gått betraktelig opp, grunnet større interesse blant private tradere.

## Referanser
DS «Bill»

**DS «Bill»** var et lasteskip utrustet ved Stavanger Støberi & Dok som byggenummer 85. Skipet ble bygget ved Trosvik mekaniske verksted, Brevik som byggenummer 5.  Hun ble levert til J. W. Johannessen, Oslo i 1922. Skipet hadde flere navn og eiere før det ble hugget i 1971

## Historie
* 1922: Levert som DS «Bill»  J. W. Johannessen, Oslo
* 1923: Skipet disponert av Fred. Olsen & Co.,Oslo
* 1926: Skipet disponert av L. Gill Johannessen, Oslo
* 1935: Solgt til rederiet AB Sylva (Albert Billner), Göteborg og omdøpt «Helfrid»
* 1945: Overført til Hillners Rederi AB (Albert Billner)
* 1953: Solgt til Erik Thun AB, Lidköping, Sverige og omdøpt «Eken»
* 1958: Solgt til Christiania Portland Cementfabrik, Oslo. Skipet ble brukt som steinlekter under navnet «Karen»
* 1962: Solgt til Torsten Johannesson, Göteborg. Brukt som kornlekter i Falkenberg, Sverige. Navnet endret tilbake til «Eken»
* 1971: Skipet hugget på Ringön, Göteborg

## Kilder
*Erling Jensen: *Stavanger Støberi & Dok*, 2008 ISBN 9788292309568

## Eksterne lenker
* Stavanger Støberi & Dok
DS «Older»

**DS «Older»** var et lasteskip bygget ved Stavanger Støberi & Dok i 1921 med byggenummer 82. Hun ble levert til A/S Rederiet Odfjell Bergen i februar 1921. Skipet hadde flere navn og eiere før det ble hugget i Tyskland i 1964.

## Historie
* 1921: februar: Levert som DS «Older» A/S Rederiet Odfjell, Bergen
* 1930: 15. desember: Skipet solgt til Rederi AB Tergus, Stockholm og omdøpt «Tergus»
* 1935: 11. april: Solgt til Rederi AB Maud Thordèn, Brändö Finland og omdøpt «Maud Thordèn»
* 1946: 12. oktober: Solgt til Rederi AB Suomi, Helsingfors, Finland
* 1955: 4. mai: Solgt til AB Finska Nord-Amerika Linjen, Helsingfors og omdøpt «Mariefors» Rederiet forandrer navnet 30. november samme år til Oy Finnlake Line AB, Finland
* 1960: juni 10. : Solgt til  Oy Ridal AB (Rudolf Johnsson), Helsingfors. og omdøpt «Ridal»
* 1961: 17. januar: Solgt til Laiva Oy Selbi (Anti Lempiäinen), Helsingfors, Finland og omdøpt «Rauni Margaretha»
* 1964: 30. april: til Travemünde  Tyskland for hugging

## Kilder
*Erling Jensen: *Stavanger Støberi & Dok* 2008 ISBN 9788292309568

## Eksterne lenker
* 
* 
* «Rauni Margaretha» www.shipspotting.com
* «Ridal» www.shipspotting.com
* Stavanger Støberi & Dok
Presidents Cup 2011

**Presidents Cup 2011**, 17. til 20. november 2011, var den niende utgaven av Presidents Cup, en lagkonkurranse i golf mellom USA og et lag sammensatt av spillere som ikke er berettiget til spill i Ryder Cup. Turneringen ble denne gang arrangert i Australia.

## Kapteiner
### USA
USAs kaptein var Fred Couples. Hans visekapteiner var Jay Haas og John Cook.

### Det internasjonale laget
Kaptein for verdenslaget var Greg Norman. Som visekapteiner hadde han med Frank Nobilo og Tim Clark.

Både Couples og Norman var kapteiner også i Presidents Cup 2009.

### Lagene
Med alder og posisjon på verdensrankingen ved turneringsstart:

(*)= kapteinens valg

## Resultater
### Torsdag, foursomes

### Fredag, fourball

### Lørdag, foursome

### Lørdag, fourball

### Søndag, singelmatcher

## Uttakskriterier
Uttakskriteriene for verdenslaget var følgende: De ti øverste internasjonale spillerne på den offisielle verdensrankingen, med unntak av spillere som er berettiget til å spille på USAs eller det europeiske Ryder Cup-laget, per 18. september 2011.

USAs lag ble tatt ut slik: De ti spillerne som spilte inn mest penger på PGA-touren i tidsrommet mellom The Barclays i 2009 og BMW Championship  2011 skulle tas ut. Penger inntjent i 2009 og 2010 ga ett poeng og  penger inntjent i 2011 ga 2 poeng. I tillegg hadde Couples to *wild cards*,  spillere som ikke tjente inn nok til å kvalifisere på vanlig måte, men  som kapteinen likevel ønsker å ha med på grunn av form eller tidliger  erfaring. Planen var å presentere disse to spillerne 26. september.  Men  for å unngå spekulasjoner rundt Tiger Woods' eventuelle deltakelse, gikk Couples allerede 25. august ut med at Woods var ett av hans to valg.

## Eksterne lenker
* Presidents Cup
Årsettunnelen

**Årsettunnelen** er en 236 meter lang veitunnel i Volda kommune. Den ligger på Europavei 39 i Møre og Romsdal. Frem til 2012 var veien fylkesvei 651.

Tunnelen ble oppgradert i 2012 forbindelse med Kvivsvegen og det ble samtidig anlagt gang- og sykkelsti.

## Galleri

File:Kvivsvegen Aarsettunnelen Northside.jpg|Nordside|alt=Årsettunnelen, Kvivsvegen, E39
File:Kvivsvegen Aarsettunnelen Southside.jpg|Sørside|alt=Årsettunnelen, Kvivsvegen, E39


## Se også
*Hjartåbergtunnelen
*Veitunneler i Norge
## Referanser
Ertra, Ertra, Ertra

**Ertra, Ertra, Ertra** (tigrinja: ) er nasjonalsangen til Eritrea. Den ble vedtatt i 1993, kort tid etter at landet ble uavhengig. Teksten ble skrevet av Solomon Tsehaye Beraki og musikken av Isaac Abraham Meharezghi og Aron Tekle Tesfatsion.

## Tekst
### Tigrinja med romanisering

### Arabisk

### Engelsk
Eritrea, Eritrea, Eritrea,
Her enemy decimated,
and her sacrifices vindicated by liberation.

Steadfast in her goal,
symbolizing endurance,
Eritrea, the pride of her oppressed people,
proved that the truth prevails.

Eritrea, Eritrea,
holds her rightful place in the world.

Dedication that led to liberation,
Will build up and make her green,
We shall honour her with progress,
We have a word to her to embellish.

Eritrea, Eritrea,
holds her rightful place in the world.

## Referanser